Diari Oficial de la Generalitat Valenciana


Sumari del DOGV 4871, del 27-10-2004 (2004/10460)

RESOLUCIÓ de 13 d'octubre de 2004, de la Direcció General de Recursos Humans, per la qual s'inicia la fase de provisió del procés extraordinari de consolidació d'ocupació per a la selecció i provisió de places de pediatres d'equip d'Atenció Primària dependents de la Conselleria de Sanitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4871

Data del DOGV
:   27-10-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/10732


Data del document
:   13-10-2004

Organisme emissor
:   Conselleria de Sanitat

Tipus de document
:   Resolució

Correcció d'errades

 Descriptors 

:   * administració regional
    * metge
    * concurs administratiu

RESOLUCIÓ de 13 d'octubre de 2004, de la Direcció General de Recursos Humans, per la qual s'inicia la fase de provisió del procés extraordinari de consolidació d'ocupació per a la selecció i provisió de places de pediatres d'equip d'Atenció Primària dependents de la Conselleria de Sanitat. [2004/10396]
  
Segons que preveu la base dotze de l'Orde de 12 de març de 2002 de la Conselleria de Sanitat, per la qual convoca el procés extraordinari de consolidació d'ocupació per a la selecció i provisió de places de pediatres d'equip d'Atenció Primària dependents de la Conselleria de Sanitat, una vegada acabada fase de selecció del procés, comença la fase de provisió per mitjà d'una resolució publicada en el Diari Oficial de la Generalitat Valenciana.
  
D'acord amb el Decret 27/2002, de 26 de febrer, del Govern Valencià, que aprova l'aplicació i el desplegament en l'àmbit de la Comunitat Valenciana de la Llei 16/2001, de 21 de novembre (Boletín Oficial del Estado del 22), i en compliment del mandat contingut en l'article 11 d'esta mateixa llei; i també fent ús de les funcions atribuïdes pel Decret 116/2003, d'11 de juliol, del Consell de la Generalitat, que aprova el Reglament Orgànic i Funcional de la Conselleria de Sanitat, resolc:
  
Iniciar la fase de provisió del present procés extraordinari de consolidació d'ocupació de la categoria de pediatres d'equip d'Atenció Primària dependents de la Conselleria de Sanitat, d'acord amb les bases següents.
  
Primera. Normes generals
  
En este procés es convoquen per a proveir-les les places de la categoria de pediatres d'equip d'Atenció Primària que consten en l'annex IV. La fase de provisió es regix per les presents bases i pel que disposen la Llei 16/2001, de 21 de novembre, i l'Orde de 12 de març de 2002 de la Conselleria de Sanitat.
  
Segona
  
La present fase de provisió es valora segons el barem que figura com a annex II i consta de la realització i qualificació d'una entrevista per a avaluar els diferents nivells de complexitat en què els aspirants poden prestar les seues funcions i de l'acreditació i valoració dels mèrits pels servicis prestats, l'activitat científica i investigadora, i també la impartició de docència postgraduada.
  
L'entrevista a què es referix l'apartat anterior té una duració de vint minuts i s'ha d'efectuar de forma simultània en cada categoria o especialitat en l'àmbit de les institucions sanitàries de la Conselleria de Sanitat.
  
Cada aspirant ha de fer l'entrevista en un sol centre de gestió, que, d'acord amb l'organització de l'Atenció Primària, comprén dues àrees de salut.
  
S'ha de citar els aspirants a l'entrevista en crida única, i perden els seus drets els aspirants que no hi compareguen.
  
Pel que fa als mèrits relatius als servicis prestats i l'activitat científica i investigadora, com també la impartició de docència postgraduada, es valoren els realitzats referits al dia de la publicació d'esta resolució, per la qual s'inicia la fase de provisió, en el Diari Oficial de la Generalitat Valenciana.
  
Tercera
  
A) Han de participar obligatòriament en esta fase de provisió els candidats següents:
  
a) El personal que, com a conseqüència del procés de consolidació d'ocupació, haja obtingut la situació de personal estatutari en expectativa de destinació prevista en la base onze de l'Orde de 12 de març de 2002 de la Conselleria de Sanitat, per la qual es convoca el procés extraordinari de consolidació d'ocupació per a la selecció i provisió de places de pediatres d'equip d'Atenció Primària dependents de la Conselleria de Sanitat. Si el personal que es trobe en esta situació no participa en la fase de provisió, es considerarà que ha perdut els seus drets, no se li podrà adjudicar cap plaça i perdrà la seua situació de personal estatutari en expectativa de destinació.
  
b) El personal que estiga en la situació de reingrés provisional haurà de participar obligatòriament en esta fase de provisió.
  
Qui exercisca la plaça amb destinació provisional i no l'haja obtinguda en la fase de provisió, havent sol·licitat totes les convocades en la seua especialitat i àrea de salut, podrà optar per obtindre una nova destinació provisional en alguna de les places que resulten vacants com a conseqüència de la resolució de la fase de provisió o passar novament a la situació d'excedència voluntària. La persona que haja reingressat provisionalment i que no participe en esta fase, o no hi obtinga plaça, i no haja sol·licitat totes les de la seua especialitat i àrea de salut, serà declarada d'ofici en situació d'excedència voluntària, i no podrà sol·licitar el reingrés provisional fins que hagen transcorregut dos anys des de la declaració d'esta excedència.
  
B) Podran participar voluntàriament en esta fase de provisió els candidats següents:
  
a) El personal estatutari amb nomenament fix, en la mateixa categoria i especialitat que es convoca i que es trobe exercint o tinga una plaça reservada en les institucions sanitàries de la Seguretat Social, siguen quines siguen les administracions públiques de què depenga esta plaça i siga quina siga la data en què n'haja pres possessió.
  
b) El personal en situació diferent de la d'actiu i que no tinga reserva de plaça, sempre que tinga els requisits legals i reglamentaris per a incorporar-se al servici actiu dins del termini de presentació de sol·licituds de la fase de provisió, sense que li siga exigible cap termini de permanència en la situació esmentada.
  
Les destinacions obtingudes com a conseqüència de la participació en la fase de provisió són irrenunciables.
  
Quarta. Sol·licituds
  
Cada concursant ha d'emplenar una instància ajustant-se al model publicat com a annex I.
  
Les sol·licituds, adreçades al director general de Recursos Humans i ben emplenades, es poden presentar en les unitats de registre de les dependències administratives següents:
  
- 03514 Alacant, c/ Girona, núm. 26.
  
- 03244 Alcoi, plaça d'Espanya, núm. 2.
  
- 12298 Castelló de la Plana: c/ Hort dels Corders, núm. 12.
  
- 46955 València: av. Ferran el Catòlic, núm. 74.
  
O mitjançant qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999.
  
El termini de presentació de sol·licituds és de quinze dies hàbils, comptadors des de l'endemà de la publicació d'esta convocatòria en el Diari Oficial de la Generalitat Valenciana.
  
Si la instància es presenta en les oficines de Correus, s'ha de presentar obligatòriament en un sobre obert perquè el funcionari estampe el segell de la data en el lloc destinat per a això en l'original i en les còpies.
  
La falta de qualsevol dels requisits anteriors determina l'exclusió de l'aspirant.
  
Durant el termini de presentació de sol·licituds els participants poden retirar o modificar les seues sol·licituds mitjançant la presentació d'una de nova, que anul·la totalment l'anterior. Transcorregut el termini de presentació de sol·licituds, no s'admet ni la modificació ni la presentació de nous documents.
  
Amb independència que en les sol·licituds de participació en esta fase de provisió puga consignar-se més d'un centre de gestió, els candidats només poden concórrer a l'entrevista en un sol centre de gestió, d'acord amb el que establix la base segona. Si no es presenta a l'entrevista o concorre en diversos centres de gestió a més d'una entrevista, perd els seus drets, no se li pot adjudicar cap plaça, i perd, si és el cas, la situació de personal estatutari en expectativa de destinació.
  
Dins de cada centre de gestió, que comprén dues àrees de salut d'Atenció Primària, cada concursant pot sol·licitar el nombre de centres i l'orde que considere oportú. Segons la puntuació obtinguda en l'entrevista feta en el centre de gestió que trie, unida a la del barem, a cada concursant se li adjudicarà, en el seu cas, el lloc que li corresponga entre els sol·licitats, tenint present l'orde de la sol·licitud i la puntuació respecte a tots els concursants que concórreguen a l'entrevista en el mateix centre de gestió.
  
L'adreça que figure en les instàncies es considera l'única vàlida per a notificacions. Són responsabilitat exclusiva del concursant tant les errades en la consignació de l'adreça com la comunicació a l'òrgan que fa la convocatòria de qualsevol canvi. Esta comunicació pot fer-se en qualsevol dels llocs habilitats per a la presentació de la sol·licitud. En cap cas el canvi del domicili pot afectar els tràmits administratius ja efectuats.
  
Cinquena. Documentació
  
A) Junt amb la instància, els concursants han d'aportar :
  
a) Una fotocòpia compulsada del document nacional d'identitat o el passaport.
  
b) Documentació original o fotocòpies compulsades que acrediten els mèrits al·legats, segons el barem de l'annex II. La documentació acreditativa dels mèrits ha d'anar grapada, ordenada i numerada segons l'orde en què se citen els mèrits en l'imprés d'autobarem.
  
c) Autobaremació dels mèrits al·legats, segons el model que consta en l'annex III. En cap cas esta autovaloració vincula el tribunal, i té un caràcter merament orientador.
  
Quant als treballs i publicacions científiques, es pot aportar una fotocòpia simple del primer full del treball publicat i del full on figuren les dades completes de la publicació i de l'autor.
  
El tribunal pot demanar a les persones interessades qualsevol tipus d'aclariment sobre la documentació presentada. Si no s'atén el requeriment, no es valorarà el mèrit corresponent.
  
El tribunal només pot valorar o sol·licitar aclariment sobre els mèrits al·legats en temps i forma pels concursants. També pot demanar una còpia traduïda per traductor jurat dels mèrits acreditats amb documents redactats en una llengua que no siga oficial a la Comunitat Valenciana.
  
Si a la vista de la documentació presentada s'aprecia que un aspirant seleccionat no té algun dels requisits exigits en la convocatòria, l'autoritat convocadora, amb l'audiència prèvia de la persona interessada, ha de dictar una resolució amb exposició de motius en la qual s'ha de declarar la pèrdua dels drets que puguen derivar-se de la participació en el procés. Esta resolució pot ser impugnada en la forma establida en la base tretze d'esta convocatòria.
  
B) Els concursants que es troben en situació de servici actiu o amb reserva de plaça han d'aportar, a més de la documentació esmentada en esta base, una fotocòpia compulsada del document en què figure la diligència de la presa de possessió de l'última plaça exercida en propietat.
  
C) Els concursants en situació d'excedència han d'aportar, a més de la documentació esmentada en esta base, una fotocòpia compulsada de la resolució de la concessió de l'excedència.
  
D) Els concursants en situació de reingrés al servici actiu amb caràcter provisional han d'aportar, a més de la documentació esmentada en esta base, una fotocòpia compulsada de la resolució de reingrés al servici actiu amb caràcter provisional.
  
Sisena. Funcionament del concurs
  
Quan acabe el termini de presentació d'instàncies, el tribunal ha de publicar la llista provisional de participants admesos a l'entrevista per centres de gestió, en els taulers d'anuncis dels servicis centrals i de les direccions territorials de la Conselleria de Sanitat, i també en els centres de gestió respectius. Alhora, i en els mateixos llocs, s'ha de publicar la composició de les comissions delegades o tribunals de suport designades pel director general de Recursos Humans.
  
Les persones interessades disposen d'un termini de quinze dies hàbils, comptadors des de l'endemà de la publicació en el tauler d'anuncis corresponent, per a reclamar contra la seua exclusió.
  
Les reclamacions formulades contra la llista provisional són estimades o desestimades en la resolució definitiva que ha de fixar el lloc, la data i l'hora de realització de l'entrevista per centre de gestió, que l'ha d'aprovar, a proposta del tribunal, l'òrgan convocador, i que s'ha de publicar en els taulers d'anuncis dels servicis centrals i de les direccions territorials de la Conselleria de Sanitat, i també en els centres de gestió respectius. Esta publicació servix de notificació a les persones interessades. Només per a informació es publiquen també en la pàgina web de la Conselleria de Sanitat (www.san.gva.es).
  
Esta comunicació es fa com a mínim 48 hores abans de l'entrevista. Perden els seus drets els concursants que no hi compareguen.
  
Setena. Tribunal central i comissions delegades
  
El director general de Recursos Humans designa en cada centre de gestió els membres de les comissions delegades del tribunal central que estan formades per cinc membres, un dels quals actua com a president amb vot de qualitat. Els membres de les comissions delegades són proposats: el president i dos vocals, per la direcció gerència de l'àrea d'Atenció Primària, un dels quals és designat pels coordinadors dels equips d'Atenció Primària; un altre vocal, per la comissió nacional de l'especialitat o, si no n'hi ha, per la societat científica de l'especialitat, i l'altre vocal, per les organitzacions sindicals.
  
Tots els membres de les comissions delegades han de tindre titulació de nivell acadèmic igual que l'exigida per a l'ingrés i tindre la condició de personal fix de les administracions públiques o dels servicis de salut. Els quatre vocals han d'estar en possessió de la titulació requerida en esta convocatòria.
  
En el cas que siga necessari nomenar com a membres de les comissions delegades persones que no tinguen la condició de personal fix, exigida en el paràgraf anterior, ha de quedar ben acreditada en l'expedient corresponent la causa que determina este nomenament excepcional.
  
Els membres de les comissions delegades han d'abstindre's d'intervindre, i ho han de notificar a l'òrgan convocador, si es veuen afectats per alguna de les circumstàncies previstes en l'article 28 de la Llei 30/1992, de 26 de novembre, o si han fet tasques de preparació d'aspirants a proves selectives de la mateixa categoria en els cinc anys anteriors a la publicació d'esta convocatòria.
  
Així mateix, els aspirants poden recusar els membres de la comissió delegada corresponent quan els afecten les circumstàncies previstes en el paràgraf anterior.
  
Les comissions delegades han d'elevar al tribunal central les propostes de puntuació atribuïdes a les entrevistes fetes.
  
En tot allò que no preveu esta convocatòria quant a la designació, composició i funcionament de les comissions delegades, s'aplica la Llei 30/1992, de 26 de novembre.
  
Huitena. Resolució de la fase de provisió
  
Acabades les entrevistes i valorats els mèrits acreditats pels participants, el tribunal central ha de publicar la llista provisional amb les puntuacions obtingudes per cadascun dels participants i les destinacions provisionals assignades, si és el cas, en el centre de gestió on l'aspirant optà per fer l'entrevista i als taulers d'anuncis dels servicis centrals i de les direccions territorials de la Conselleria de Sanitat. Només per a informació es publiquen també en la pàgina web de la Conselleria de Sanitat.
  
Les persones interessades disposen d'un termini de quinze dies hàbils, comptador des de l'endemà de la publicació, per a formular reclamacions contra la llista provisional.
  
Les reclamacions formulades contra la llista provisional són estimades o desestimades en la resolució definitiva d'assignació de destinacions, que és aprovada, a proposta del tribunal, per l'òrgan convocador i publicada als taulers d'anuncis dels servicis centrals i de les direccions territorials de la Conselleria de Sanitat, i en els centres de gestió corresponents.
  
Amb les places no adjudicades o que resulten vacants com a conseqüència de la fase de provisió, s'ha d'iniciar de nou el procediment de provisió previst en esta base. Per a això, la resolució definitiva d'assignació de destinacions ha d'incloure allistades estes places per centres de gestió, i ha d'establir el termini, la forma i el lloc de presentació de les sol·licituds i el lloc, la data i l'hora de celebració de la segona entrevista, amb la qual continuarà el mateix procediment de provisió previst en esta base.
  
En este segon procés d'assignació podrà participar-hi voluntàriament el personal estatutari fix allistat en la base tercera d'esta resolució, tant si han participat com si no en el primer procés d'assignació de destinacions, si no han obtingut en el primer cas cap destinació definitiva.
  
També ha de participar obligatòriament en este segon procés d'assignació el personal que estiga nomenat en expectativa de destinació, si no ha obtingut destinació definitiva en el primer procés d'assignació de places.
  
El personal en situació de reingrés provisional que haja participat en el primer procés d'assignació de destinacions i haja sol·licitat totes les de la seua especialitat i àrea de salut i no hi haja obtingut cap destinació definitiva, haurà de participar obligatòriament en este segon procés d'assignació, sempre que s'ofersiquen places de la seua especialitat i àrea de salut. Si no hi participa o no sol·licita totes les places de la seua especialitat i àrea de salut i no obté cap plaça en este segon procés, serà declarat d'ofici en situació d'excedència voluntària. No pot sol·licitar el reingrés provisional fins que no transcórreguen dos anys des de la declaració d'esta excedència.
  
Si hi ha empat en la puntuació total obtinguda en el concurs, en ambdós procediments d'assignació de places, es resol a favor del concursant que acredite el major temps total de servicis prestats en les institucions sanitàries de la Conselleria de Sanitat. Si persistix l'empat, es resol a favor de la millor puntuació obtinguda en l'apartat 2 del barem de mèrits de la fase de provisió que figura com a annex II, i pel seu orde. Si, així i tot, encara persistia l'empat, es resoldria a favor de la persona de major edat.
  
Novena. Tancament de la fase de provisió
  
Si, com a conseqüència de la provisió establida en la base anterior, encara hi ha places no adjudicades o vacants, es cobririen de manera centralitzada segons la puntuació obtinguda en els apartats 2 i 3 del barem que figura com a annex II i pel seu orde. Per a això, en la resolució definitiva de l'assignació de destinacions del segon procés d'assignació de places, el tribunal ha de convocar, en una crida única, els aspirants en expectativa de destinació que no hagen resultat adjudicataris de cap plaça perquè, segons la seua puntuació, trien les destinacions sobreres. En esta fase de tancament no podrà participar-hi el personal amb plaça en propietat.
  
Queden exclosos de l'assignació d'estes places els que no hagen participat en el segon procés de la fase de provisió establit en la base huitena.
  
Deu. Nomenaments
  
Mitjançant una resolució que s'ha de publicar en el Diari Oficial de la Generalitat Valenciana, el personal en situació d'expectativa de destinació que haja obtingut plaça en esta fase de provisió serà nomenat personal estatutari fix. Les persones que estiguen esta situació, que no hagen obtingut plaça, i que hagen participat íntegrament en la fase de provisió i en el tancament d'esta fase, seran nomenades personal estatutari fix en situació d'excedència voluntària, sense que se'ls exigisca el període mínim de dos anys per a sol·licitar el reingrés.
  
Onze. Assignació de places
  
La resolució anomenada en el paràgraf anterior ha d'incloure també la llista definitiva del total d'adjudicataris, amb l'expressió de la plaça adjudicada. Esta mateixa resolució obri el termini per a la presa de possessió.
  
Dotze. Presa de possessió
  
Els adjudicataris procedents de la fase de selecció disposen d'un termini màxim d'un mes, comptador des de l'endemà de la publicació de la resolució a què es referix la base onze, per a efectuar la presa de possessió. El mateix termini regix en el cas que l'adjudicació d'una plaça comporte el reingrés al servici actiu.
  
En ambdós casos, este període no és retribuït.
  
Quan l'adjudicatari siga personal estatutari amb plaça en propietat en la mateixa especialitat a la qual ha concursat en esta convocatòria, i no procedisca de la fase de selecció, ha de cessar en la que, si és el cas, ocupa, dins dels tres dies hàbils següents al dia de la publicació de la resolució esmentada en la base onze. No obstant això, el gerent de la institució, per necessitats del servici, pot ampliar este termini fins a deu dies.
  
La presa de possessió en la nova plaça ha d'efectuar-se dins dels tres dies següents al del cessament si les places són de la mateixa localitat; en el termini de quinze dies hàbils, si són de distinta localitat però de la mateixa àrea de salut, o en el d'un mes, si pertanyen a distinta localitat i àrea de salut.
  
Quan l'aspirant procedent de la fase de selecció no prenga possessió de la plaça que se li haja adjudicat en el termini indicat, perd tots els drets derivats de la participació en esta convocatòria.
  
S'entén que sol·licita l'excedència voluntària per interés particular com a personal estatutari, i se'l declara en esta situació, el personal fix que no s'incorpore a la destinació obtinguda dins dels terminis establits o de les pròrrogues que legalment o reglamentàriament corresponguen, i que no poden sol·licitar el reingrés provisional fins que hagen transcorregut dos anys des de la declaració de l'excedència. No obstant això, si hi ha causes prou justificades, apreciades així amb l'audiència prèvia de la persona interessada, pot deixar-se sense efecte esta situació. En este cas, la persona interessada ha d'incorporar-se a la seua destinació tan prompte com desapareguen les causes que en el seu moment ho han impedit.
  
Tretze. Normes finals
  
La present convocatòria, les seues bases i tots els actes administratius que es dicten per a dur-la a terme poden ser impugnats per les persones interessades mitjançant la interposició del recurs contenciós administratiu davant el Jutjat Contenciós Administratiu de València, en el termini de dos mesos, comptadors des de la publicació de l'acte recorregut, d'acord amb el que disposen els articles 109 i 110 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, i els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, i potestativament poden interposar el recurs de reposició, en el termini d'un mes, de conformitat amb els articles 116 i 117 de la Llei 30/1992, esmentada adés, segons la redacció modificada per la Llei 4/1999.
  
Els recursos contenciosos administratius que s'interposen contra esta convocatòria i els actes successius del procés de provisió s'anunciaran en el Diari Oficial de la Generalitat Valenciana com a citació a les persones interessades.
  
València, 13 d'octubre de 2004.- El director general de Recursos Humans: José Cano Pascual.
  
ANNEX II
  
Barem de mèrits. Fase de provisió
  
1. Entrevista
  
La valoració de l'entrevista es qualifica amb un màxim de 30 punts.
  
2. Experiència professional
  
La valoració de l'experiència professional en les institucions sanitàries de la Seguretat Social, com a personal estatutari amb nomenament fix o temporal, s'ha d'ajustar al barem següent (per a això tenen la consideració d'efectuats com a personal estatutari fix en la categoria respectiva els servicis prestats amb contracte laboral, amb caràcter fix o temporal, en les categories de personal regulades en els estatuts corresponents del personal al servici de les institucions sanitàries de la Seguretat Social. Així mateix, els servicis prestats a la Seguretat Social, en l'àmbit de l'Atenció Primària, pel personal d'Assistència Pública Domiciliària, equivaldran a efectes d'este barem, als prestats en les categories que els corresponga):
  
2.1 Pels servicis prestats, qualsevol que n'haja sigut el moment, en les institucions sanitàries dependents de la Conselleria de Sanitat:
  
a) En la mateixa categoria professional i, si és el cas, especialitat, a la qual concursa: 0,6 punts per mes treballat.
  
b) En les categories del model tradicional de quota o de zona o d'urgència del mateix grau de titulació i, si és el cas, especialitat, que la categoria en què concursa: 0,45 punts per mes treballat.
  
c) En una categoria professional diferent i, si és el cas, especialitat, de la categoria a què es concursa: 0,3 punts per mes treballat.
  
d) En el model tradicional de quota, de zona o d'urgència, en una categoria professional i, si és el cas, especialitat, diferent de la categoria a què es concursa: 0,225 punts per mes treballat.
  
2.2 Pels servicis prestats, qualsevol que n'haja sigut el moment, en les institucions sanitàries de la Seguretat Social d'altres servicis de Salut:
  
a) En la mateixa categoria professional i, si és el cas, especialitat, a la qual concursa: 0,2 punts per mes treballat.
  
b) En les categories del model tradicional de quota o de zona o d'urgència del mateix grau de titulació i, si és el cas, especialitat, que la categoria en què concursa: 0,15 punts per mes treballat.
  
c) En una categoria professional diferent i, si és el cas, especialitat, de la categoria a què es concursa: 0,1 punts per mes treballat.
  
d) En el model tradicional de quota, de zona o d'urgència, en una categoria professional i, si és el cas, especialitat, diferent de la categoria a què es concursa: 0,075 punts per mes treballat.
  
El còmput màxim d'antiguitat per servicis prestats serà de 55 punts.
  
Per al còmput dels servicis prestats establits en l'apartat 2 d'este barem, referit a experiència professional al personal de reforços en Atenció Primària i al facultatiu d'Atenció Especialitzada amb nomenament específic per a la realització d'atenció continuada ?guàrdies mèdiques-, es reconeix un mes complet de servicis prestats si es calcula de la manera següent:
  
a) Un mes, o la part que corresponga proporcionalment, per cada cent noranta hores, o fracció, fetes.
  
b) Si dins d'un mes natural s'han fet més de cent noranta hores, només pot valorar-se un mes de servicis prestats, sense que l'excés d'hores efectuat durant eixe mes puga ser aplicat per al còmput de servicis prestats establits en l'anterior regla a).
  
3. Altres mèrits
  
a)1. Per la tesi doctoral: 3 punts.
  
2. Per la tesi doctoral cum laude: 1 punt addicional.
  
3. Per treballs científics i d'investigació directament relacionats amb la categoria i especialitat de què es tracte, apreciats lliurement pel tribunal, fins a un màxim de 10 punts, d'acord amb els criteris i la taula de valoració següents:
  
 Difusió Difusió
  
 nacional internacional
  
Publicació revista 0,25 0,50
  
capítol d'un llibre 0,30 0,60
  
llibre complet 1,00 2,00
  
No es poden valorar més de 3 capítols d'un mateix llibre.
  
Només es valoren els tres primers autors dels treballs a què es referix este apartat.
  
En qualsevol cas, per este apartat a) no pot obtindre's una puntuació superior a 10 punts.
  
b) Per impartir docència postgraduada en l'especialitat a què es concursa en centres acreditats per a la docència, 0,5 punts per cada any, fins a un màxim de 5 punts.
  
4. Coneixements de valencià
  
Els coneixements de valencià es valoren d'acord amb la possessió del certificat corresponent expedit o homologat per la Junta Qualificadora de Coneixements de Valencià:
  
Certificat de coneixements orals: 2 punts.
  
Certificat de grau elemental: 3 punts.
  
Certificat de grau mitjà: 4 punts.
  
Certificat de grau superior: 5 punts.
  
La puntuació màxima que pot obtindre's per este apartat és de 5 punts i únicament es valora el certificat de major grau de coneixement.
  
ANNEX IV
  
Places de Pediatres d'Equips d'Atenció Primària
  
Àrea Codi del Centre Nombre de places
  
 centre de
  
 gestió
  
01 0541 Centre de Salut de Vinaròs 1
  
 Centre de Salut de Morella 1
  
 Centre de Salut de Sant Mateu 1
  
 Centre de Salut d'Alcalà de Xivert 1
  
 Centre de Salut de Traiguera 1
  
02 0541 Centre de Salut d'Albocàsser 1
  
 Centre de Salut d'Onda 2
  
 Centre de Salut de Betxí 1
  
 Centre de Salut de Burriana 3
  
 Centre de Salut de Castelló de la Plana -
  
 Casalduch 1
  
 Centre de Salut de Castelló de la Plana -
  
 Gran Via 1
  
 Centre de Salut de la Vall d'Uixó I 3
  
 Centre de Salut de Nules 2
  
 Centre de Salut de Vila-real I 2
  
 Centre de Salut de l'Alcora 1
  
 Consultori de Castelló de la Plana -
  
 9 d'octubre 2
  
 Centre de Salut de Castelló de la Plana -
  
 Sant Agustí 1
  
 Centre de Salut de Benicàssim 1
  
 Centre de Salut de Castelló de la Plana -
  
 Palleter 1
  
 Centre de Salut de Castelló de la Plana -
  
 Pintor Sorolla 1
  
 Centre de Salut de Castelló de la Plana -
  
 Rafalafena 2
  
03 0575
  
 Centre Sanitari Alto Palancia 1
  
 Centre de Salut del Port de Sagunt 2
  
 Centre de Salut del Puig 1
  
 Centre de Salut de Puçol 1
  
 Centre de Salut de Sagunt 3
  
04 0575
  
 Centre de Salut d'Alboraya 1
  
 Centre de Salut de València - Benimaclet 2
  
 Centre de Salut de València - Malva-rosa 1
  
 Centre de Salut de Massamagrell 2
  
 Centre de Salut de Museros 1
  
 Centre de Salut de València -
  
 República Argentina 2
  
 Consultori Auxiliar d'Albalat dels Sorells 1
  
 Centre de Salut de València - Serradora I 1
  
 Centre de Salut de València - Trafalgar 2
  
 Centre de Salut de València - Serradora Ii 2
  
 Centre de Salut de Rafelbunyol 1
  
 Centre de Salut de Tavernes Blanques 1
  
05 0572 Centre de Salut de Bétera 2
  
 Centre de Salut de Llíria 1
  
 Centre de Salut de Paterna 2
  
 Centre de Salut de Godella 1
  
 Consultori de Pedralba 1
  
 Centre de Salut de Villar del Arzobispo 1
  
 Consultori Auxiliar de Paterna - la Coma 1
  
 Centre de Salut de Benaguasil 1
  
 Centre de Salut de València - Benimàmet 1
  
 Centre de Salut de Vilamarxant 1
  
 Centre de Salut de Chelva 1
  
 Centre de Salut de la Pobla de Vallbona 2
  
 Centre de Salut de Riba-roja de Túria 2
  
 Centre de Salut de Moncada 3
  
06 0572 Centre de Salut de València - Trinitat 1
  
 Centre de Salut de València -
  
 Marco Merenciano 1
  
 Consultori de València - Bilbao 1
  
 Consultori de València - Benicalap 5
  
 Centre de Salut de Buñol 2
  
 Centre de Salut de Mislata 5
  
 Centre de Salut de Quart de Poblet 1
  
 Centre de Salut de Chiva 1
  
 Consultori Auxiliar de València -
  
 Arquitecte Tolsa 1
  
 Centre de Salut de Turís 1
  
 Consultori Auxiliar de València -
  
 les Tendetes 2
  
07 0573 Centre de Salut d'Ayora 1
  
 Consultori de Requena 2
  
 Consultorio Auxiliar de Jalance 1
  
08 0573 Centre de Salut d'Aldaia - Barri del Crist 1
  
 Consultori de València - Gil i Morte 1
  
 Consultori de València - Pere Bonfill 1
  
 Centre de Salut de Torrent 3
  
 Centre de Salut de Picassent 2
  
 Centre de Salut de Paiporta 1
  
 Centre de Salut d'Alaquàs 2
  
 Centre de Salut de València - Pintor Stolz 1
  
 Centre de Salut d'Aldaia 2
  
 Centre de Salut de Xirivella 1
  
09 0574 Consultori de València - Vicent Clavell 2
  
 Centre de Salut de València - Castellar 1
  
 Centre de Salut de València -
  
 Enginyer J. Benlloch 3
  
 Centre de Salut de València -
  
 la Font de Sant Lluís 1
  
 Consultori d'Alfafar - Parc Alcosa 1
  
 Centre de Salut de Catarroja 1
  
 Centre de Salut de Silla 2
  
 Centre de Salut d'Alcàsser 1
  
 Centre de Salut d'Alfafar 2
  
 Centre de Salut de Massanassa 1
  
 Centre de Salut de Benetússer 2
  
 Centre de Salut d'Albal 1
  
 Centre de Salut de València - Russafa 1
  
 Centre de Salut de València - Pare Jofre 1
  
 Consultori Auxiliar de València -
  
 Carretera d'Artés 1
  
 Centre de Salut de València -
  
 Plaça de Segòvia 2
  
10 0574 Centre de Salut d'Algemesí 1
  
 Centre de Salut de Carcaixent 2
  
 Centre de Salut de Carlet 1
  
 Centre de Salut d'Alzira 2
  
 Consultori de Sollana 1
  
 Centre de Salut de l'Alcúdia 1
  
 Centre de Salut de Guadassuar 1
  
 Centre de Salut de Sueca 2
  
 Centre de Salut de Cullera 2
  
 Centre de Salut d'Alberic 2
  
 Centre de Salut de Catadau 1
  
 Consultori Auxiliar d'Albalat de la Ribera 1
  
11 0577 Centre de Salut de Bellreguard 3
  
 Centre de Salut de Oliva 2
  
 Centre de Salut de Gandia - el Grau 1
  
 Centre de Salut de Villalonga 1
  
 Centre de Salut de Tavernes de la Valldigna 2
  
 Consultori Auxiliar d'Ador 1
  
 Consultori Auxiliar de Xeraco 1
  
 Centre de Salut de Gandia 2
  
 Centre de Salut de Gandia - Corea 2
  
12 0577 Centre de Salut de Gata de Gorgos 1
  
 Centre de Salut del Verger 1
  
 Centre de Salut de Teulada 1
  
 Consultori d'Orba 1
  
 Centre de Salut de Benissa 1
  
 Centre de Salut de Xàbia - Duanes 1
  
13 0502 Centre de Salut de Moixent 1
  
 Centre de Salut de Chella 1
  
 Centre de Salut d'Ontinyent I 1
  
 Centre de Salut de l'Olleria 2
  
 Consultori de la Pobla Llarga 2
  
 Centre de Salut de Llutxent 1
  
 Centre de Salut d'Ontinyent II 2
  
 Centre de Salut d'Ontinyent III 1
  
 Centre de Salut de l'Alcúdia de Crespins 1
  
 Centre de Salut de la Llosa de Ranes 1
  
 Centre de Salut de Bocairent 1
  
 Centre de Salut de Benigànim 1
  
 Centre de Salut d'Albaida 1
  
 Centre de Salut de Càrcer 1
  
 Centre de Salut de Canals 1
  
 Centre de Salut d'Enguera 1
  
14 0502 Centre de Salut de Muro de Alcoy 1
  
 Centre de Salut de Cocentaina 1
  
 Centre de Salut d'Ibi 2
  
 Centre de Salut d'Alcoi - la Bassa 1
  
 Centre de Salut d'Alcoi - la Fàbrica 1
  
 Centre de Salut d'Onil 1
  
15 0522 Centre de Salut de la Nucia 1
  
 Centre de Salut de l'Alfàs del Pi 1
  
 Centre de Salut d'Altea 1
  
 Centre de Salut de Callosa d'En Sarrià 1
  
 Centre de Salut de Benidorm 4
  
16 0522 Centre de Salut de Sant Joan d'Alacant 1
  
 Centre de Salut de Mutxamel 1
  
 Centre de Salut del Campello 2
  
 Centre de Salut d'Alacant - Joan XXIII 2
  
 Consultori d'Alacant - Portugal 1
  
 Centre de Salut d'Alacant - Santa Faç 1
  
 Centre de Salut d'Alacant - Hospital Provincial 3
  
 Centre de Salut d'Alacant - el Cap de l'Horta 2
  
17 0524 Centre de Salut de Monòver 1
  
 Centre de Salut de Novelda 1
  
 Centre de Salut d'Aspe 1
  
 Centre de Salut de Petrer I 2
  
 Centre de Salut de Villena I 2
  
 Centre de Salut d'Elda I 2
  
 Centre de Salut d'Elda II - Marina Española 3
  
 Centre de Salut de Petrer II 2
  
 Centre de Salut de Sax 1
  
 Centre de Salut de Biar 1
  
18 0524 Centre de Salut d'Agost 1
  
 Centre de Salut d'Alacant - el Baver 1
  
 Centre de Salut d'Alacant - Florida 2
  
 Centre de Salut d'Alacant - Ciutat Jardí 1
  
 Centre de Salut de Sant Vicent de Raspeig 4
  
 Centre de Salut d'Alacant - els Àngels 1
  
 Centre de Salut d'Alacant - Sant Blai 4
  
19 0525 Centre de Salut de Santa Pola 1
  
 Consultori d'Elx - Antoni Anton Roman 1
  
 Centre de Salut d'Elx - Carrús Est 4
  
 Centre de Salut de Crevillent 3
  
 Centre de Salut d'Elx - Altabix 3
  
 Consultori d'Elx - Sant Fermí 1
  
 Centre de Salut d'Elx - Carrús Oest 2
  
 Centre de Salut d'Elx - el Pla 3
  
20 0525 Centre de Salut de San Miguel de Salinas 1
  
 Centre de Salut de Bigastro 1
  
 Centre de Salut de Torrevieja I 1
  
 Centre de Salut de Torrevieja II 1
  
 Centre de Salut d'Almoradí 1
  
 Centre de Salut de Orihuela II 3
  
 Centre de Salut de Callosa de Segura 2
  
 Centre de Salut de Orihuela 2
  
 Centre de Salut de Guardamar del Segura 1
  
 Centre de Salut de Dolores 2
  
 Centre de Salut de Rojales 1
  
 Centre de Salut de Pilar de la Horadada 1
  
 Consultori Auxiliar de Cox 1
  
Total: 289